«Η γρίπη είναι μία ενδιαφέρουσα ασθένεια»
λέει η Τζένιφερ Μαρκόν,  είναι εκπρόσωπος του Κέντρου Έλεγχου Ασθενειών των ΗΠΑ
Οι επιδημιολόγοι είναι συχνά οι ντετέκτιβ της επιστημονικής κοινότητας. Αυτή τη στιγμή και για τις επόμενες δυο εβδομάδες επιστήμονες του  των ΗΠΑ βρίσκονται στην Τουρκία και προσπαθούν να εξακριβώσουν τον τρόπο μετάδοσης του ιού της γρίπης των πτηνών. Πηγαίνουν στα χωριά που σημειώθηκαν τα κρούσματα, μιλούν με το κόσμο επισκέπτονται τα εργαστήρια της χώρας και συλλέγουν πληροφορίες για την συμπεριφορά του ιού. Η Τζένιφερ Μαρκόν, είναι εκπρόσωπος του Κέντρου και υπεύθυνη ενημέρωσης θέματα λοιμωδών νόσων. «Το Κέντρο Ελέγχου Ασθενειών, λέει η κυρία Μαρκόν, «είναι η κύρια επιστημονική υπηρεσία της αμερικανικής κυβέρνησης, προσηλωμένη στη προστασία της υγείας και της ασφάλειας του αμερικανικού λαού αλλά και της διεθνούς κοινότητας. Στόχος του είναι προσπαθώντας να προλάβει ή να ελέγξει την εξάπλωση των λοιμωδών νόσων». Οι επιστήμονες πιστεύουν ότι οι πανδημίες είναι αναπόφευκτες μας τονίζει η κύρια Μαρκόν. Παρόλο που αυτή τη στιγμή δεν υπάρχουν κρούσματα της γρίπης των πτηνών στις ΗΠΑ, προτεραιότητα του Κέντρου Ελέγχου Ασθενειών είναι η αντιμετώπιση σε εθνικό επίπεδο σε περίπτωση εμφάνισης της γρίπης των πτηνών, ή ακόμη και σε περίπτωση πανδημίας. Για το σκοπό αυτό το κέντρο εκπονεί εθνικό σχέδιο αντιμετώπισης σε περίπτωση πανδημίας, ώστε αν αρχίσει ο ιός να εξαπλώνεται στην Αμερική να ενεργοποιηθούν μηχανισμοί για να τον περιορισμό του και τη καλύτερη προστασία του κοινού. Το Κέντρο Ελέγχου Ασθενειών συνεργάζεται στενά με τον Παγκόσμιο Οργανισμό Υγεία, που εδρεύει στη Γενεύη για την συνεχή παρακολούθηση της πορείας των διαφόρων ιών σ’ ολόκληρο τον κόσμο. «Η γρίπη είναι μία ενδιαφέρουσα ασθένεια, λέει η κυρία Μαρκόν, « γιατί προσαρμόζεται, μεταβάλλεται και αλλάζει συνέχεια. Για αυτό και κάθε χρόνο χρειαζόμαστε και ένα νέο εμβόλιο γρίπης. Το καλό είναι, ότι διαθέτουμε ένα παγκόσμιο σύστημα παρακολούθησης. Σε συνεργασία με τον Παγκόσμιο Οργανισμό Υγείας υπάρχουν 4 εργαστήρια σε διαφορετικά σημεία του κόσμου που συλλέγουν πληροφορίες για τους ιούς που κυκλοφορούν». Αν και το Κέντρο δεν ασχολείται με τη δημιουργία εμβολίων κάθε χρόνο παρέχει τον «σπόρο» του ιού, όπως τον αποκαλεί η κυρία Μαρκόν, για τη δημιουργία των κοινών εμβολίων γρίπης. Πέρυσι παρείχαν στο Εθνικό Ινστιτούτο Υγείας των ΗΠΑ «σπόρο» του ιού της γρίπης των πτηνών για την δημιουργία εμβολίων που τώρα βρίσκονται σε στάδιο κλινικής μελέτης. Η ιστοσελίδα του παρέχει πληθώρα πληροφοριών για την πορεία διαφόρων ιών, αναφέρεται λεπτομερώς στα κρούσματα της γρίπης των πτηνών, μέτρα που μπορούν να ληφθούν για την προστασία του κοινού, ή και για όσους ταξιδεύουν σε περιοχές όπου έχουν εμφανιστεί κρούσματα.